
1. Campionul naţional la și mai și este un frizer liberal, zis hairstylist pe numele său Pascu. Un om cu 
școala făcută pe fugă și la privat, responsabil de frizerie după ce a ajuns consilier la o primărie de 
sector, a fost propus de PNL și numit vicepreședinte al Oficiului Naţional pentru Jocurile de Noroc. 


„Este o propunere care se face pe baza selecţiei la nivelul resursei umane de la nivel de partid și ținând cont 
că este membru al filialei sector 6, este un antreprenor, nu are legătură cu jocurile de noroc, ceea ce cred că 
este un lucru foarte bun, a fost propunerea PNL. Nu este în domeniul frizeriilor, am înțeles că are experienţă în 
domeniul afacerilor, are mai multe companii. Este o alegere a PNL, asta este propunerea noastră și în acest 
moment faptul că a desfășurat activități care i-au adus o anumită recunoaștere în domeniul care profesează 
cred că este foarte bun” (Nicolae Ciucă în Parlament) 


2. Sinistrul personaj politic Diana Ivanovici Șoșoacă a obținut un ordin de protecţie și brățară de monitorizare 
pentru priponirea celui căruia îi poartă numele. Fostul vicepreședinte SOS România a fost pus să mute inelul 


la picior, chiar dacă partidul în cauză și dispută are un nume ales tot din numele său de familie. Reproducem 
un fragment din adîncul vulcanic al gîndirii președintelui SOS România: 

probleme psihice. El trebuia să depună dovezi. Nu am luat în viaţa mea medicamente, nu am nicio problemă 
psihică, nu am fost niciodată internată. În schimb, dânsul m-a ameninţat că dacă nu îmi dau demisia din 


funcţia de senator va face în așa fel încât să mă facă de rușine”. 


Delicata și micuța Diana reclamă „abuzuri emoţionale” fără să fi fost niciodată acuzată de delir politic 
emoțional cu efecte asupra politicienilor și a populaţiei. Tot ea și partidul său susţin că „Un popor unit nu poate 


fi învins!” 


3. Marcel Ciolacu arată din ce în ce mai rotund la față pe măsură ce se rotunjește și la aspirații politice. A 
devenit și mai și în pretenții și înfățișare. Se împlinește pe toate planurile. Paralel cu asta, unii dintre prietenii și 
apropiații săi din copilărie, din regiune și din politică, devin și ei și mai și. Se umflă economic și financiar. 


Conform unei investigații G4Media: 


"1,33 de milioane de lei, adică aproape 18% din cei 7,5 milioane de lei împrumutaţi de PSD, au avut o sursă 
unică: Mihai Rotaru, patronul firmelor Rotary Construcţii, Rotary Construcţii Mentenanţă și Bedamiro Holding 
Parcări Construct, ultima cu sediul în Buzău. Datele oficiale arată că Mihai Rotaru, soția sa, Daniela și un 
angajat al său pe nume Mirel Alexandru Marcu au împrumutat PSD-Sediul Central cu câte 445.000 de lei”. 


Și cum a ajuns și mai și? 


„A urmat o perioadă de pauză, iar, începând cu martie 2022 și până în prezent, Rotary Construcţii, Rotary 
Construcţii Mentenanță și Bedamiro Holding Parcări Construct figurează drept câștigătoare a unor contracte a 
căror valoare totală depășește 8 miliarde de lei (circa 1,6 miliarde de euro). De precizat că, în cazul 
contractelor mari, societăţile lui Rotaru fac parte din asocieri cu alte firme de profil și că, în unele situații, este 
vorba de acorduri-cadru care se întind pe mai mulţi ani, plăţile fiind efectuate în tranșe, pe bază de comenzi 


punctuale ale autorităților contractante” (Investigaţie G4 Media) 


4. Media generală a nesimțirii în politică a crescut vertiginos după autopropunerea lui Klaus lohannis la posturi 
de decizie a celor din Est, dacă se poate la NATO. Cel care n-a făcut mai nimic pentru ţară în două mandate 
de președinte (n-a știut, n-a putut sau n-a vrut și pur şi simplu nu i-a păsat!) se strofoacă acum la Cotroceni 
să facă și mai și „Agenda strategică” a Uniunii Europene. 

„Președintele României, Klaus lohannis, va găzdui miercuri, 3 aprilie, la Palatul Cotroceni, împreună cu 
Preşedintele Consiliului European, Charles Michel, o reuniune de lucru dedicată pregătirii viitoarei Agende 
Strategice a Uniunii Europene, cu participarea Prim-ministrului Regatului Belgiei, Alexander De Croo, a Prim- 
ministrului Ungariei, Viktor Orbân, și a Prim-ministrului Republicii Croaţia, Andrej Plenkovic. Consultările 
organizate la București se înscriu în cadrul unui proces mai amplu de definire a priorităților Uniunii Europene 
pentru perioada 2024-2029, demarat cu prilejul reuniunii informale a Consiliului European de la Granada, din 6 
octombrie 2023, când dezbaterile liderilor din statele membre UE au relevat interesul pentru plasarea, în prim- 


planul agendei europene, a aspectelor privind securitatea și apărarea, implicarea la nivel mondial și extinderea 
Uniunii, respectiv consolidarea rezilienţei şi a competitivităţii Uniunii”. (Administratia Prezidenţială) 

băieţii care îl deservesc un program de candidat sau l-a primit și n-a apucat să-l înveţe, așa că toacă 
adversarii și zice la B1 TV că „Bucureștenii sunt absolut revoltați” (doctor de oase cam șchiop la limba 
română!) 


-„Eu promit că orașul va găsi soluţii!” 

-„Hai să aplicăm ce putem aplica!” 

-,În Capitală, trebuie un om hotărît!” 

În București, este necesară o integrare a serviciilor medicale”! 

-„A venit vremea să avem un om serios!” 

Dom” profesor n-a fost mai precis nici în materie de avere, proprietăți și responsabilități: 
-'Niște idei răuvoitoare pentru a denigra un om! 

Nu mai rămîne decit o replică de Giulești: 


-Mai dă-o în mă-sa, dom” profesor! Chiar așa, la toate o daţi pe lîngă, chiar și la capitolul la care aţi ajuns să 
fiți așa dotat? 

